CELEX: 32013R0442
Language: hu
Date: 2013-05-07 00:00:00
Title: A Bizottság 442/2013/EU végrehajtási rendelete ( 2013. május 7. ) egyes áruk Kombinált Nómenklatúra szerinti besorolásáról

15.5.2013   
            
            
               HU
            
            
               Az Európai Unió Hivatalos Lapja
            
            
               L 130/15
            
         A BIZOTTSÁG 442/2013/EU VÉGREHAJTÁSI RENDELETE
   (2013. május 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Homogén, nem szemcsés állagú, fűszeres illatú és túlnyomóan sós, fűszeres ízű puha krém („Shiro miso”).
                  A termék összetétele (tömegszázalékban megadva):
                  
                              —
                           
                           
                              szójabab
                           
                           
                              43,
                           
                        
                              —
                           
                           
                              rizs
                           
                           
                              43,
                           
                        
                              —
                           
                           
                              só
                           
                           
                              12,
                           
                        
                              —
                           
                           
                              víz
                           
                           
                              2.
                           
                        A krémet párolt szójabab és párolt rizs keverékének fermentációjával (Koji penész) állítják elő.
                  A fermentáció során különféle ízek alakulnak ki, és a terméket hagyományos japán ételek összetevőjeként használják.
               
               
                  2103 90 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 2103, a 2103 90 és a 2103 90 90 KN-kód szövegezése határozza meg.
                  A terméket ízesítés céljából adják különféle ételek széles köréhez, és a termék rendelkezik a 2103 vtsz. alá sorolt ételízesítő és ízesítőkeverék jellemzőivel.
                  A termék ételízesítő készítmény, de önmagában nem fogyasztandó. A 2008 vtsz. alá történő besorolás ezért kizárt (lásd még a 2103 vtsz.-hoz tartozó, a Harmonizált Rendszer Magyarázata (A) részének harmadik bekezdését).
                  Mivel a 2103 vtsz. leírása specifikusabb, a 2106 vtsz. alá máshol nem meghatározott vagy említett élelmiszer-készítményként való besorolása kizárt.
                  Ezért a terméket a 2103 90 90 KN-kód alá, más ételízesítő és ízesítőkeverékként kell besorolni.